title: 2010/543/UE: Decizia Parlamentului European din 5 mai 2010 privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2008

text:
               25.9.2010

               RO

               Jurnalul Oficial al Uniunii Europene

               L 252/201

         DECIZIA PARLAMENTULUI EUROPEAN
   din 5 mai 2010
   privind închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2008
   (2010/543/UE)
   PARLAMENTUL EUROPEAN,
   având în vedere conturile anuale finale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2008,
   având în vedere Raportul Curții de Conturi privind conturile anuale ale Fundației Europene pentru Îmbunătățirea Condițiilor de Viață și de Muncă pentru exercițiul financiar 2008, însoțit de răspunsurile Fundației (1),
   având în vedere Recomandarea Consiliului din 16 februarie 2010 (5827/2010 – C7-0061/2010),
   având în vedere articolul 276 din Tratatul CE și articolul 319 din Tratatul privind funcționarea Uniunii Europene,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,
   având în vedere Regulamentul (CEE) nr. 1365/75 al Consiliului din 26 mai 1975 privind constituirea Fundației Europene pentru Îmbunătățirea Condițiilor de Viață și de Muncă (3), în special articolul 16,
   având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 (4), în special articolul 94,
   având în vedere articolul 77 și anexa VI la Regulamentul său de procedură,
   având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0088/2010),

               1.

               aprobă închiderea conturilor Fundației Europene pentru Îmbunătățirea Condițiilor de Viață și de Muncă pentru exercițiul financiar 2008;

               2.

               încredințează președintelui sarcina de a transmite prezenta decizie directorului Fundației Europene pentru Îmbunătățirea Condițiilor de Viață și de Muncă, Consiliului, Comisiei și Curții de Conturi și de a asigura publicarea acesteia în Jurnalul Oficial al Uniunii Europene (seria L).

            Președintele

         Jerzy BUZEK

            Secretarul general

         Klaus WELLE

      (1)  JO C 304, 15.12.2009, p. 142.

      (2)  JO L 248, 16.9.2002, p. 1.

      (3)  JO L 139, 30.5.1975, p. 1.

      (4)  JO L 357, 31.12.2002, p. 72.


title: Decizia Consiliului din 30 noiembrie 1994 privind o acțiune comună adoptată de Consiliu în temeiul articolului K.3 alineatul (2) litera (b) din Tratatul privind Uniunea Europeană în ceea ce privește facilitățile de călătorie pentru elevii resortisanți ai unor țări terțe care au reședința într-un stat membru

text:
Anunţ juridic important

|

31994D0795

Official Journal L 327 , 19/12/1994 P. 0001 - 0003 Ediţie specială în limba cehă Chapter 19 Volume 01 P. 3  - 5 Ediţie specială în limba estonă Chapter 19 Volume 01 P. 3  - 5 Ediţie specială în limba maghiară Chapter 19 Volume 01 P. 3  - 5 Ediţie specială în limba lituaniană Chapter 19 Volume 01 P. 3  - 5 Ediţie specială în limba letonă Chapter 19 Volume 01 P. 3  - 5 Ediţie specială în limba malteză Chapter 19 Volume 01 P. 3  - 5 Ediţie specială în limba polonă Chapter 19 Volume 01 P. 3  - 5 Ediţie specială în limba slovacă Chapter 19 Volume 01 P. 3  - 5 Ediţie specială în limba slovenă Chapter 19 Volume 01 P. 3  - 5

		19941130Decizia Consiliuluidin 30 noiembrie 1994privind o acțiune comună adoptată de Consiliu în temeiul articolului K.3 alineatul (2) litera (b) din Tratatul privind Uniunea Europeană în ceea ce privește facilitățile de călătorie pentru elevii resortisanți ai unor țări terțe care au reședința într-un stat membru(94/795/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul K.3 alineatul (2) litera (b),având în vedere inițiativa Republicii Federale Germania,întrucât, în temeiul articolului K.1 punctul 3 din Tratatul privind Uniunea Europeană, politica referitoare la resortisanții țărilor terțe este considerată o problemă de interes comun pentru statele membre;întrucât această politică se referă, în special, la stabilirea condițiilor de intrare și de circulație a resortisanților din țările terțe pe teritoriul statelor membre în conformitate cu articolul K.1 punctul 3 litera (a);întrucât acordarea de facilități de călătorie pentru elevii care au reședința legal în Uniunea Europeană este o expresie a politicii practicate de statele membre în vederea asigurării unei mai bune integrări a resortisanților țărilor terțe,DECIDE:Articolul 1(1) Un stat membru nu solicită viză unui elev care nu este resortisant al unui stat membru, dar care are reședința în alt stat membru și care solicită intrarea pe teritoriul acestuia, fie pentru o ședere de scurtă durată, fie în tranzit, în cazul în care:(a) elevul călătorește ca membru al unui grup de elevi ai unei școli de învățământ general în cadrul unei excursii școlare;(b) grupul este însoțit de un profesor de la școala respectivă, care este în măsură să prezinte o listă a elevilor pe care îi însoțește, listă întocmită de școala respectivă pe baza formularului comun prevăzut în anexă și prin care:- se identifică elevii însoțiți;- se precizează scopul și circumstanțele șederii sau tranzitului prevăzut;(c) elevul prezintă un document de călătorie valabil pentru trecerea frontierei respective, cu excepția cazurilor prevăzute la articolul 2.(2) Un stat membru poate refuza intrarea unui elev în cazul în care acesta nu îndeplinește celelalte condiții aplicabile stabilite prin dispozițiile proprii în materie de imigrare.Articolul 2Lista elevilor, care trebuie prezentată la trecerea frontierei respective, în conformitate cu dispozițiile articolului 1 alineatul (1) litera (b) este recunoscută ca document de călătorie valabil în toate statele membre în sensul articolului 1 alineatul (1) litera (c) în cazul în care:- pe listă există o fotografie recentă pentru fiecare din elevii menționați, care nu se pot identifica cu un act de identitate cu fotografie;- autoritatea competentă a statului membru respectiv confirmă statutul de rezident al elevilor, precum și dreptul acestora de readmisie și garantează că documentul este autentificat corespunzător;- statul membru în care elevul are reședința informează celelalte state membre că prezentul articol trebuie să se aplice propriilor liste.Articolul 3Statele membre acceptă să readmită, fără alte formalități, elevii resortisanți ai țărilor terțe admiși în alt stat membru, în temeiul prezentei acțiuni comune.Articolul 4În cazul în care, în cazuri excepționale, pentru motive urgente de securitate națională, un stat membru trebuie să invoce posibilitățile prevăzute la articolul K.2 alineatul (2) din Tratatul privind Uniunea Europeană, acesta are dreptul să deroge de la dispozițiile articolului 1 din prezenta decizie, ținând seama de interesele celorlalte state membre. Statul membru în cauză informează celelalte state membre cu privire la aceasta, într-un mod corespunzător. Aceste măsuri pot fi aplicate în măsura și pe durata absolut necesară realizării obiectivului invocat.Articolul 5(1) Statele membre se asigură că legislațiile lor interne sunt adaptate în măsura necesară și că dispozițiile prezentei acțiuni comune sunt transpuse în legislația internă cât mai curând posibil, până la 30 iunie 1995.(2) Statele membre informează Secretariatul General al Consiliului cu privire la modificările aduse legislațiilor interne în acest sens.Articolul 6Prezenta acțiune nu aduce atingere altor măsuri de cooperare între statele membre în acest domeniu.Articolul 7(1) Prezenta decizie intră în vigoare la data publicării sale în Jurnalul Oficial.(2) Articolele 1-4 se aplică în prima zi a celei de-a doua luni după data notificării cerute la articolul 5 alineatul (2) referitor la modificările aduse legislației interne de ultimul stat membru care îndeplinește această formalitate.Adoptată la Bruxelles, 30 noiembrie 1994.Pentru ConsiliuPreședinteleM. Kanther--------------------------------------------------19941130ANEXĂLISTA CĂLĂTORILORpentru excursii școlare în Uniunea Europeană+++++ TIFF +++++--------------------------------------------------


title: Decizia Comisiei din 10 februarie 2015 privind lista sărbătorilor legale din anul 2016 pentru instituțiile Uniunii Europene

text:
               17.9.2015

               RO

               Jurnalul Oficial al Uniunii Europene

               C 306/5

         DECIZIA COMISIEI
   din 10 februarie 2015
   privind lista sărbătorilor legale din anul 2016 pentru instituțiile Uniunii Europene
   (2015/C 306/07)

      SĂRBĂTORILE LEGALE DIN ANUL 2016

               1 ianuarie

               Vineri, Anul Nou

               24 martie

               Joia Mare

               25 martie

               Vinerea Mare

               28 martie

               Luni, a doua zi de Paște

               5 mai

               Joi, Înălțarea

               6 mai

               Vineri, a doua zi după Înălțare

               9 mai

               Luni, declarația pronunțată de Robert Schuman

               16 mai

               Lunea Rusaliilor

               21 iulie

               Joi, Ziua Națională a Belgiei

               15 august

               Luni, Adormirea Maicii Domnului

               1 noiembrie

               Marți, Ziua Tuturor Sfinților

               2 noiembrie

               Miercuri, Ziua Morților

               de la 26 decembrie
               până la
               30 decembrie

               Luni
               5 zile de sfârșit de an
               Vineri

               TOTAL

               17 zile

         Luxemburg: aceleași zile ca la Bruxelles, cu excepția zilei de joi, 21 iulie, care este înlocuită cu joi, 23 iunie, Ziua Națională a Luxemburgului.
   Lucrul se va relua în mod normal marți, 3 ianuarie 2017.
   Fără a aduce atingere calendarului definitiv al sărbătorilor legale din anul 2017, data de luni, 2 ianuarie 2017, va fi considerată sărbătoare legală în anul respectiv.
   Comisia își rezervă posibilitatea de a modifica deciziile în cauză în funcție de rațiuni de serviciu.


title: 2010/727/UE: Decizia Consiliului din 22 noiembrie 2010 de numire a unui membru spaniol în cadrul Comitetului Economic și Social European

text:
               30.11.2010

               RO

               Jurnalul Oficial al Uniunii Europene

               L 313/12

         DECIZIA CONSILIULUI
   din 22 noiembrie 2010
   de numire a unui membru spaniol în cadrul Comitetului Economic și Social European
   (2010/727/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere propunerea prezentată de guvernul spaniol,
   având în vedere avizul Comisiei Europene,
   întrucât:

               (1)

               La 13 septembrie 2010, Consiliul a adoptat Decizia 2010/570/UE de numire a membrilor în cadrul Comitetului Economic și Social European pentru perioada cuprinsă între 21 septembrie 2010 și 20 septembrie 2015 (1).

               (2)

               Un post de membru în cadrul Comitetului Economic și Social a devenit vacant ca urmare a demisiei domnului Ángel PANERO FLÓREZ,

         ADOPTĂ PREZENTA DECIZIE:
   Articolul 1
   Domnul Alberto NADAL BELDA, Director Adjunto a la Secretaría General de la CEOE, se numește în calitate de membru în cadrul Comitetului Economic și Social European pentru durata rămasă a mandatului, respectiv până la 20 septembrie 2015.
   Articolul 2
   Prezenta decizie produce efecte de la data adoptării.

      Adoptată la Bruxelles, 22 noiembrie 2010.

            Pentru Consiliu

            Președintele

         S. VANACKERE

      (1)  JO L 251, 25.9.2010, p. 8.


title: Decizia Consiliului din 28 ianuarie 2013 de numire și înlocuire a membrilor Consiliului de conducere al Centrului European pentru Dezvoltarea Formării Profesionale

text:
               1.2.2013

               RO

               Jurnalul Oficial al Uniunii Europene

               C 30/13

         DECIZIA CONSILIULUI
   din 28 ianuarie 2013
   de numire și înlocuire a membrilor Consiliului de conducere al Centrului European pentru Dezvoltarea Formării Profesionale
   2013/C 30/07
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere candidaturile prezentate de către guvernul lituanian,
   întrucât:

               (1)

               Prin decizia sa din 16 iulie 2012 (2), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada cuprinsă între 18 septembrie 2012 și 17 septembrie 2015.

               (2)

               Un post de membru în cadrul Consiliului de conducere al centrului, din categoria reprezentanților guvernelor, a devenit vacant ca urmare a demisiei dlui Romualdas PUSVAŠKIS.

               (3)

               Membrul în cadrul Consiliului de conducere al centrului menționat anterior ar trebui numit pentru durata rămasă a mandatului, care expiră la 17 septembrie 2015,

         DECIDE:
   Articol unic
   Se numește în calitate de membru în cadrul Consiliului de conducere al Centrului European pentru Dezvoltarea Formării Profesionale pentru durata rămasă a mandatului, respectiv până la 17 septembrie 2015:

      REPREZENTANTUL GUVERNULUI:

               LITUANIA

               Dl Saulius ZYBARTAS

      Adoptată la Bruxelles, 28 ianuarie 2013.

            Pentru Consiliu

            Președintele

         S. COVENEY

      (1)  JO L 39, 13.2.1975, p. 1.

      (2)  JO C 228, 31.7.2012, p. 3.


title: Decizia Consiliului din 16 iunie 1975 privind constituirea unui Comitet de înalți funcționari în domeniul sănătății publice

text:
               06/Volumul 01

               RO

               Jurnalul Ofícial al Uniunii Europene

               43

         31975D0365

               L 167/19

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 16 iunie 1975
   privind constituirea unui Comitet de înalți funcționari în domeniul sănătății publice
   (75/365/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere propunerea Comisiei,
   întrucât aplicarea măsurilor adoptate de către Consiliu cu privire la exercitarea efectivă a dreptului de stabilire, la libertatea de a presta servicii și la coordonarea actelor cu putere de lege și a actelor administrative în ceea ce privește activitățile medicilor poate da naștere la probleme care ar trebui examinate în comun;
   întrucât ar trebui constituit în acest scop un comitet prezidat de către Comisie, alcătuit din reprezentanți ai administrațiilor statelor membre,
   DECIDE:
   Articolul 1
   Se constituie în cadrul Comisiei un Comitet de înalți funcționari din domeniul sănătății publice, denumit în continuare „Comitetul”.
   Articolul 2
   Sarcinile comitetului sunt:

               —

               de a detecta și analiza orice dificultăți care ar putea apărea ca urmare a aplicării Directivelor nr. 75/362/CEE (1) și 75/363/CEE (2);

               —

               de a strânge toate informațiile relevante privind condițiile în care se acordă asistența medicală generală și de specialitate în statele membre;

               —

               de a emite avizele care ar putea ghida activitatea Comisiei în vederea modificării directivelor menționate anterior.

         Articolul 3
   (1)   Comitetul este constituit din înalți funcționari din statele membre, care au responsabilități directe în domeniul sănătății publice.
   (2)   Membrii comitetului sunt numiți de către statele membre, care numesc fiecare un membru și un membru supleant.
   (3)   Comitetul este prezidat de un reprezentant al Comisiei.
   Articolul 4
   Comitetul își adoptă regulamentul de procedură.

      Adoptat la Luxemburg, 16 iunie 1975.

            Pentru Consiliu

            Președintele

         R. RYAN

      (1)  JO L 167, 30.6.1975, p. 1.

      (2)  JO L 167, 30.6.1975, p. 14.


title: Mobilizarea Fondului de Solidaritate al Uniunii Europene Rezoluția Parlamentului European din 18 decembrie 2008 referitoare la propunerea de decizie a Parlamentului European și a Consiliului privind mobilizarea Fondului de Solidaritate al Uniunii Europene, în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2008)0732 — C6-0393/2008 — 2008/2317(ACI))#ANEXĂ DECIZIE A PARLAMENTULUI EUROPEAN ȘI A CONSILIULUI din 18 decembrie 2008 privind mobilizarea Fondului de Solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               23.2.2010

               RO

               Jurnalul Oficial al Uniunii Europene

               CE 45/163

         Mobilizarea Fondului de Solidaritate al Uniunii Europene
   P6_TA(2008)0619
   Rezoluția Parlamentului European din 18 decembrie 2008 referitoare la propunerea de decizie a Parlamentului European și a Consiliului privind mobilizarea Fondului de Solidaritate al Uniunii Europene, în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (COM(2008)0732 — C6-0393/2008 — 2008/2317(ACI))
   (2010/C 45 E/49)

      Parlamentul European,

               —

               având în vedere propunerea Comisiei înaintată Parlamentului European și Consiliului (COM(2008)0732-C6-0393/2008),

               —

               având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 26,

               —

               având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (2),

               —

               având în vedere Declarația comună a Parlamentului European, a Consiliului și a Comisiei, adoptată în cursul reuniunii de concertare din 17 iulie 2008 privind Fondul de solidaritate,

               —

               având în vedere raportul Comisiei pentru bugete și avizul Comisiei pentru dezvoltare regională (A6-0474/2008),

         1.   aprobă decizia anexată la prezenta rezoluție;
   2.   încredințează Președintelui sarcina de a semna decizia împreună cu Președintele Consiliului și de a asigura publicarea sa în Jurnalul Oficial al Uniunii Europene;
   3.   încredințează Președintelui sarcina de a transmite prezenta rezoluție, împreună cu anexa, Consiliului și Comisiei.

      (1)  JO C 139, 14.6.2006, p. 1.

      (2)  JO L 311, 14.11.2002, p. 3.

      ANEXĂ
      DECIZIE A PARLAMENTULUI EUROPEAN ȘI A CONSILIULUI
      din 18 decembrie 2008
      privind mobilizarea Fondului de Solidaritate al Uniunii Europene în conformitate cu punctul 26 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
      PARLAMENTUL EUROPEAN ȘI CONSILIUL UNIUNII EUROPENE,
      având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 26,
      având în vedere Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene (2),
      având în vedere propunerea Comisiei,
      întrucât:

                  (1)

                  Uniunea Europeană a creat un Fond de Solidaritate al Uniunii Europene (Fondul) pentru a-și exprima solidaritatea față de populația din regiunile afectate de catastrofe naturale.

                  (2)

                  Acordul interinstituțional din 17 mai 2006 permite mobilizarea Fondului în limita unui plafon anual de 1 miliard EUR.

                  (3)

                  Regulamentul (CE) nr. 2012/2002 cuprinde dispozițiile care permit mobilizarea Fondului.

                  (4)

                  Cipru a depus o cerere pentru mobilizarea Fondului, referitoare la o catastrofă naturală cauzată de secetă.

            DECID:

         Articolul 1

      În cadrul bugetului general al Uniunii Europene pentru exercițiul financiar 2008, se mobilizează Fondul de Solidaritate al Uniunii Europene pentru suma de 7 605 445 EUR în credite de angajament și de plată.

         Articolul 2

      Prezenta decizie se publică în Jurnalul Oficial al Uniunii Europene.

         Adoptată la Strasbourg, 18 decembrie 2008.

            Pentru Parlamentul European

               Președintele

            Pentru Consiliu

               Președintele

         (1)  JO C 139, 14.6.2006, p. 1.

         (2)  JO L 311, 14.11.2002, p. 3.


title: Decizia (PESC) 2017/1776 a Consiliului din 28 septembrie 2017 de modificare a Deciziei (PESC) 2015/1333 a Consiliului privind măsuri restrictive având în vedere situația din Libia

text:
               29.9.2017

               RO

               Jurnalul Oficial al Uniunii Europene

               L 251/28

         DECIZIA (PESC) 2017/1776 A CONSILIULUI
   din 28 septembrie 2017
   de modificare a Deciziei (PESC) 2015/1333 a Consiliului privind măsuri restrictive având în vedere situația din Libia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 31 iulie 2015, Consiliul a adoptat Decizia (PESC) 2015/1333 (1) privind măsuri restrictive având în vedere situația din Libia.

               (2)

               La 31 martie 2017, Consiliul a adoptat Decizia (PESC) 2017/621 (2).

               (3)

               Având în vedere instabilitatea continuă și gravitatea situației din Libia, Consiliul a decis ca măsurile restrictive împotriva a trei persoane să fie prelungite pentru o perioadă suplimentară de șase luni.

               (4)

               Prin urmare, Decizia (PESC) 2015/1333 ar trebui modificată în consecință,

         ADOPTĂ PREZENTA DECIZIE:
   Articolul 1
   La articolul 17 din Decizia (PESC) 2015/1333, alineatele (3) și (4) se înlocuiesc cu următorul text:

      „(3)   Măsurile menționate la articolul 8 alineatul (2) se aplică în ceea ce privește rubricile 16, 17 și 18 din anexa II până la 2 aprilie 2018.
      (4)   Măsurile menționate la articolul 9 alineatul (2) se aplică în ceea ce privește rubricile 21, 22 și 23 din anexa IV până la 2 aprilie 2018.”

   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 28 septembrie 2017.

            Pentru Consiliu

            Președintele

         M. MAASIKAS

      (1)  Decizia (PESC) 2015/1333 a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (JO L 206, 1.8.2015, p. 34).

      (2)  Decizia (PESC) 2017/621 a Consiliului din 31 martie 2017 de modificare a Deciziei (PESC) 2015/1333 privind măsuri restrictive având în vedere situația din Libia (JO L 89, 1.4.2017, p. 10).


title: Decizia Comitetului executiv din 28 aprilie 1999 privind actualizarea Manualului Sirene [SCH/Com-ex (99) 5]

text:
Anunţ juridic important

|

41999D0005

Official Journal L 239 , 22/09/2000 P. 0457 - 0457 Ediţie specială în limba cehă Chapter 19 Volume 02 P. 415  - 415 Ediţie specială în limba estonă Chapter 19 Volume 02 P. 415  - 415 Ediţie specială în limba maghiară Chapter 19 Volume 02 P. 415  - 415 Ediţie specială în limba lituaniană Chapter 19 Volume 02 P. 415  - 415 Ediţie specială în limba letonă Chapter 19 Volume 02 P. 415  - 415 Ediţie specială în limba malteză Chapter 19 Volume 02 P. 415  - 415 Ediţie specială în limba polonă Chapter 19 Volume 02 P. 415  - 415 Ediţie specială în limba slovacă Chapter 19 Volume 02 P. 415  - 415 Ediţie specială în limba slovenă Chapter 19 Volume 02 P. 415  - 415

		19990428Decizia Comitetului executivdin 28 aprilie 1999privind actualizarea Manualului Sirene[SCH/Com-ex (99) 5]COMITETUL EXECUTIV,având în vedere articolul 132 din Convenția de punere în aplicare a Acordului Schengen,având în vedere articolul 108 din convenția menționată anterior,DECIDE:Manualul Sirene a fost actualizat; noua versiune [SCH/OR.SIS-SIRENE (99) 64] este anexat la prezenta decizie [*].Luxemburg, 28 aprilie 1999.PreședinteleC. H. Schapper[*] A se vedea documentul SCH/Com-ex (98) 17.--------------------------------------------------


title: Decizia (UE) 2016/1708 a Consiliului din 20 septembrie 2016 de numire a unui membru, propus de Republica Federală Germania, în cadrul Comitetului Regiunilor

text:
               23.9.2016

               RO

               Jurnalul Oficial al Uniunii Europene

               L 257/15

         DECIZIA (UE) 2016/1708 A CONSILIULUI
   din 20 septembrie 2016
   de numire a unui membru, propus de Republica Federală Germania, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului domnului Peter FRIEDRICH,

         ADOPTĂ PREZENTA DECIZIE:
   Articolul 1
   Este numit în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               Herr Guido WOLF, Minister der Justiz und für Europa des Landes Baden-Württemberg.

         Articolul 2
   Prezenta decizie intră în vigoare la data adoptării.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia (UE) 2017/814 a Consiliului din 12 octombrie 2015 privind poziția care urmează să fie adoptată în numele Uniunii Europene în cadrul Comitetului de asociere UE-Chile referitor la înlocuirea articolului 12 din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte

text:
               18.5.2017

               RO

               Jurnalul Oficial al Uniunii Europene

               L 127/88

         DECIZIA (UE) 2017/814 A CONSILIULUI
   din 12 octombrie 2015
   privind poziția care urmează să fie adoptată în numele Uniunii Europene în cadrul Comitetului de asociere UE-Chile referitor la înlocuirea articolului 12 din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9),
   având în vedere propunerea Comisiei Europene,
   întrucât:

               (1)

               În conformitate cu articolul 38 din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte (1) (denumit în continuare „acordul”), Comitetul de asociere UE-Chile (denumit în continuare „Comitetul de asociere”) poate decide să modifice dispozițiile respectivei anexe.

               (2)

               La 4 noiembrie 2014, Comitetul special pentru cooperare vamală și reguli de origine, instituit în temeiul articolului 81 din acord, a convenit să recomande Comitetului de asociere un amendament la articolul 12, privind transportul direct, din anexa III la acord.

               (3)

               Transporturile expediate de una dintre părțile la acord ar trebui să meargă direct către cealaltă parte, însă pot tranzita și o țară terță, cu anumite restricții. Condițiile pentru transport via o țară terță ar trebui clarificate pentru a permite în mod expres divizarea transporturilor, însă fără nicio relaxare a restricțiilor existente.

               (4)

               Amendamentul la articolul 12 din anexa III la acord va garanta atât securitatea juridică pentru importatori și exportatori, cât și consecvența interpretării respectivului articol pentru părțile la acord.

               (5)

               Poziția care urmează să fie adoptată în numele Uniunii în cadrul Comitetului de asociere ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   (1)   Poziția care urmează să fie adoptată în numele Uniunii în cadrul Comitetului de asociere referitor la înlocuirea articolului 12 din anexa III la acord se bazează pe proiectul de decizie a Comitetului de asociere atașat la prezenta decizie.
   (2)   Reprezentanții Uniunii în cadrul Comitetului de asociere pot conveni asupra modificărilor minore ale proiectului de decizie a Comitetului de asociere fără a mai fi necesară o nouă decizie a Consiliului.
   Articolul 2
   După adoptare, decizia Comitetului de asociere se publică în Jurnalul Oficial al Uniunii Europene.

   Articolul 3
   Prezenta decizie intră în vigoare la data adoptării.

      Adoptată la Luxemburg, 12 octombrie 2015.

            Pentru Consiliu

            Președintele

         F. MOGHERINI

      (1)  JO L 352, 30.12.2002, p. 3.

      PROIECT
      DECIZIA NR. … A COMITETULUI DE ASOCIERE UE-CHILE
      din …
      de înlocuire a articolului 12 din titlul III din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte
      COMITETUL DE ASOCIERE UE-CHILE,
      având în vedere Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte (1), în special articolul 38 din anexa III;
      întrucât:

                  (1)

                  Articolul 12 din titlul III din anexa III la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte (denumit în continuare „acordul”) stabilește că tratamentul preferențial se aplică numai mărfurilor care respectă cerințele din anexa III care sunt transportate direct între Republica Chile (denumită în continuare „Chile”) și Uniunea Europeană.

                  (2)

                  Chile și Uniunea Europeană au încheiat numeroase acorduri cu conținut comercial după intrarea în vigoare a acordului, care au acordat operatorilor economici posibilitatea de a-și adapta strategiile de export pentru a reduce costurile și de a răspunde mai bine cererii pieții.

                  (3)

                  Chile și Uniunea Europeană au convenit să modifice articolul 12 din titlul III din anexa III la acord, pentru a acorda o mai mare flexibilitate operatorilor economici,

            ADOPTĂ PREZENTA DECIZIE:
      Articolul 1
      Articolul 12 din titlul III din anexa III la acord, privind transportul direct, se înlocuiește cu textul prevăzut în anexa la prezenta decizie.
      Articolul 2
      Prezenta decizie intră în vigoare la 90 de zile de la data ultimei notificări prin care părțile își comunică îndeplinirea procedurilor legale interne necesare.

         Adoptată la …,

               Pentru Comitetul de asociere UE-Chile

               Președintele

         (1)  JO L 352, 30.12.2002, p. 3.

      ANEXĂ

         „Articolul 12
         Transportul direct
         (1)   Tratamentul preferențial prevăzut în prezentul acord se aplică numai produselor care îndeplinesc condițiile prezentei anexe și care sunt transportate direct între Uniunea Europeană și Chile. Cu toate acestea, produsele pot fi transportate prin alte teritorii, cu transbordare sau antrepozitare temporară în aceste teritorii, cu condiția să rămână sub supravegherea autorităților vamale din țara de tranzit sau de antrepozitare și să nu fie supuse altor operațiuni, cu excepția celor de adăugare sau aplicare de marcaje, etichete sau sigilii; a celor de descărcare; reîncărcare; fracționare; sau a oricăror altor operațiuni destinate să asigure păstrarea lor în stare bună.
         (2)   Se consideră că dispozițiile alineatului (1) sunt respectate, cu excepția cazurilor în care autoritățile vamale au motive să creadă contrariul. În astfel de cazuri, autoritățile vamale pot solicita importatorului să facă dovada conformității, care trebuie să fie prezentată prin orice mijloace adecvate, precum documente contractuale de transport, de exemplu conosamente sau dovezi factuale sau concrete bazate pe marcarea sau numerotarea coletelor sau prin orice alte dovezi legate de mărfurile în sine.”


title: Decizia 2004/810/PESC a Consiliului din 5 iulie 2004 privind încheierea Acordului între Uniunea Europeană și Ucraina privind participarea Ucrainei la Misiunea de Poliție a Uniunii Europene (EUPOL „Proxima”) în Fosta Republică Iugoslavă a Macedoniei

text:
               18/Volumul 03

               RO

               Jurnalul Ofícial al Uniunii Europene

               65

         32004D0810

               L 354/81

               JURNALUL OFÍCIAL AL UNIUNII EUROPENE

      DECIZIA 2004/810/PESC A CONSILIULUI

   din 5 iulie 2004
   privind încheierea Acordului între Uniunea Europeană și Ucraina privind participarea Ucrainei la Misiunea de Poliție a Uniunii Europene (EUPOL „Proxima”) în Fosta Republică Iugoslavă a Macedoniei
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 24 al acesteia,
   având în vedere recomandările președinției,
   întrucât:

               (1)

               La 29 septembrie 2003, Consiliul a adoptat Acțiunea comună 2003/681/PESC privind Misiunea de Poliție a Uniunii Europene (EUPOL „Proxima”) în Fosta Republică Iugoslavă a Macedoniei (1).

               (2)

               Articolul 9 alineatul (6) din acțiunea comună prevede că normele metodologice privind participarea statelor terțe fac obiectul unui acord, în conformitate cu articolul 24 din Tratatul privind Uniunea Europeană.

               (3)

               Ca urmare a Deciziei Consiliului din 2 martie 2004 care autorizează președinția, asistată, după caz, de secretarul general/înalt reprezentant, să angajeze negocieri, președinția a negociat un acord cu Ucraina privind participarea Ucrainei la Misiunea de Poliție a Uniunii Europene (EUPOL „Proxima”) în Fosta Republică Iugoslavă a Macedoniei.

               (4)

               Acordul ar trebui aprobat,

         DECIDE:
   Articolul 1
   Acordul dintre Uniunea Europeană și Ucraina privind participarea Ucrainei la Misiunea de Poliție a Uniunii Europene (EUPOL „Proxima”) în Fosta Republică Iugoslavă a Macedoniei se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să desemneze persoana împuternicită să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării sale.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 5 iulie 2004.

            Pentru Consiliu

            Președintele

         G. ZALM

      (1)  JO L 249, 1.10.2003, p. 66.


title: Decizia (UE, Euratom) 2017/476 a Consiliului din 3 martie 2017 de numire a unui membru, propus de Marele Ducat al Luxemburgului, în cadrul Comitetului Economic și Social European

text:
               18.3.2017

               RO

               Jurnalul Oficial al Uniunii Europene

               L 73/14

         DECIZIA (UE, Euratom) 2017/476 A CONSILIULUI
   din 3 martie 2017
   de numire a unui membru, propus de Marele Ducat al Luxemburgului, în cadrul Comitetului Economic și Social European
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 302,
   având în vedere Tratatul de instituire a Comunității Europene a Energiei Atomice, în special articolul 106a,
   având în vedere propunerea guvernului luxemburghez,
   având în vedere avizul Comisiei Europene,
   întrucât:

               (1)

               La 18 septembrie 2015 și 1 octombrie 2015, Consiliul a adoptat Deciziile (UE, Euratom) 2015/1600 (1) și (UE, Euratom) 2015/1790 (2) de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020.

               (2)

               Un loc de membru în cadrul Comitetului Economic și Social European a devenit vacant ca urmare a încheierii mandatului domnului Henri WAGENER,

         ADOPTĂ PREZENTA DECIZIE:
   Articolul 1
   Domnul Christophe HANSEN, Adviser in European Affairs, Chamber of Commerce of the Grand Duchy of Luxembourg, este numit în calitatea de membru în cadrul Comitetului Economic și Social European pentru durata rămasă a mandatului actual, care se încheie la 20 septembrie 2020.
   Articolul 2
   Prezenta decizie intră în vigoare la data adoptării.

      Adoptată la Bruxelles, 3 martie 2017.

            Pentru Consiliu

            Președintele

         M. FARRUGIA

      (1)  Decizia (UE, Euratom) 2015/1600 a Consiliului din 18 septembrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 248, 24.9.2015, p. 53).

      (2)  Decizia (UE, Euratom) 2015/1790 a Consiliului din 1 octombrie 2015 de numire a membrilor în cadrul Comitetului Economic și Social European pentru perioada 21 septembrie 2015-20 septembrie 2020 (JO L 260, 7.10.2015, p. 23).


               7.12.2015

               RO

               Jurnalul Oficial al Uniunii Europene

               C 406/2

         Decizia Curții de Justiție a Uniunii Europene
   din 10 iunie 2014
   privind depunerea arhivelor istorice ale Curții de Justiție a Uniunii Europene la Arhivele istorice ale Uniunii Europene (Institutul Universitar European)
   (2015/C 406/02)
   CURTEA DE JUSTIȚIE A UNIUNII EUROPENE,
   având în vedere Protocolul privind Statutul Curții de Justiție a Uniunii Europene (denumit în continuare „Protocolul”), în special articolele 35 și 53 din acesta, precum și articolul 7 alineatul (1) din anexa I la acesta,
   având în vedere articolul 20 alineatul (3) din Regulamentul de procedură al Curții de Justiție, articolul 26 din Regulamentul de procedură al Tribunalului și articolul 19 alineatul (2) din Regulamentul de procedură al Tribunalului Funcției Publice,
   având în vedere Regulamentul (CEE, Euratom) nr. 354/83 al Consiliului din 1 februarie 1983 privind deschiderea către public a arhivelor istorice ale Comunității Economice Europene și ale Comunității Europene a Energiei Atomice (1), modificat prin Regulamentul (CE, Euratom) nr. 1700/2003 al Consiliului din 22 septembrie 2003 (2),
   având în vedere acordul încheiat între Comunitățile Europene și Institutul Universitar European (IUE) în data de 17 decembrie 1984 referitor la contractul privind depunerea la IUE a arhivelor istorice ale Comunităților și deschiderea lor către public prin grija IUE, în special articolul 3 din acesta,
   având în vedere Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3),
   având în vedere decizia Comitetului administrativ din 29 aprilie 2013 privind compunerea catalogului arhivelor istorice,
   ADOPTĂ PREZENTA DECIZIE:
   Articolul 1
   Obiectul
   (1)   Prezenta decizie stabilește normele interne privind depunerea arhivelor istorice ale Curții de Justiție a Uniunii Europene la Arhivele istorice ale Uniunii Europene (Institutul Universitar European).
   (2)   Prezenta decizie este completată de reglementările Curții de Justiție, ale Tribunalului și ale Tribunalului Funcției Publice referitoare la modalitățile de conservare și de deschidere către public a documentelor deținute de aceste instanțe în cadrul funcțiilor lor jurisdicționale și de decizia grefierului Curții de Justiție a Uniunii Europene privind modalitățile de conservare și de deschidere către public a documentelor deținute de Curtea de Justiție a Uniunii Europene în exercitarea funcțiilor sale administrative.
   Articolul 2
   Domeniul de aplicare
   (1)   Prezenta decizie se aplică arhivelor istorice ale Curții de Justiție a Uniunii Europene care provin din activitățile instanțelor și ale serviciilor care compun instituția.
   (2)   Sunt definite ca arhive istorice ale Curții de Justiție a Uniunii Europene toate originalele, sau documentele care țin locul acestora, mai vechi de 30 de ani înscrise în catalog, în conformitate cu planul de clasificare adoptat de Comitetul administrativ. În ceea ce privește documentele care țin de o procedură jurisdicțională, perioada de 30 de ani se calculează de la data închiderii procedurii vizate.
   (3)   Planul de clasificare al catalogului arhivelor istorice ale Curții de Justiție a Uniunii Europene se modifică în funcție de deciziile luate de Comitetul administrativ.
   Articolul 3
   Depunerea arhivelor istorice
   (1)   Curtea de Justiție a Uniunii Europene transferă pentru depunere arhivele sale istorice la IUE în condițiile stabilite prin prezenta decizie, precum și printr-un acord încheiat cu IUE în acest scop.
   (2)   Răspunderea și condițiile financiare care guvernează depunerea, digitalizarea, cheltuielile de transport și cheltuielile de livrare a arhivelor istorice ale Curții de Justiție a Uniunii Europene la IUE sunt definite în acordul încheiat între Curtea de Justiție a Uniunii Europene și IUE.
   (3)   Alineatul (1) nu împiedică Curtea de Justiție a Uniunii Europene să excludă de la depunere, pentru motive juridice sau pentru necesități de bună funcționare, anumite originale sau documente care țin locul acestora.
   Articolul 4
   Modalitățile de deschidere către public a arhivelor istorice
   (1)   Înainte de a da accesul la un document depus, IUE solicită autorizarea Curții de Justiție a Uniunii Europene. Această cerere se examinează de Curtea de Justiție a Uniunii Europene, în special în lumina excepțiilor care rezultă din articolele 35 și 53 din Statutul Curții de Justiție a Uniunii Europene, precum și din articolul 7 alineatul (1) din anexa I la acesta și din articolul 2 din Regulamentul (CEE, Euratom) nr. 354/83, astfel cum a fost modificat. Documentele pot fi făcute accesibile pe categorie în măsura în care Curtea de Justiție a Uniunii Europene constată că niciuna dintre aceste excepții nu este aplicabilă.
   (2)   Cererile care privesc documente care țin de procedurile jurisdicționale se examinează de instanța vizată care verifică, potrivit modalităților adoptate de instanța respectivă, ca niciuna dintre excepțiile care rezultă din articolul 2 din Regulamentul (CEE, Euratom) nr. 354/83 să nu se opună acordării accesului. În niciun caz, documentele care țin de secretul deliberărilor nu sunt făcute accesibile.
   (3)   Sub rezerva aplicării alineatelor (1) și (2) ale prezentului articol, IUE face accesibile publicului arhivele istorice ale Curții de Justiție a Uniunii Europene, care sunt depuse la acesta, sub formă de copii, cu excepția cazului în care utilizatorul invocă un interes particular și corespunzător motivat să aibă acces la original în conformitate cu articolul 1 alineatul (5) din Regulamentul (CEE, Euratom) nr. 354/83.
   (4)   Modalitățile de deschidere a arhivelor istorice depuse de Curtea de Justiție a Uniunii Europene la IUE sunt prezentate pe pagina de internet a fiecăreia dintre cele două instituții prin intermediul prezentării catalogului și a condițiilor de acces.

      Luxemburg, 10 iunie 2014.

            Grefier

         A. CALOT ESCOBAR

            Președinte

         V. SKOURIS

      (1)  JO L 43, 15.2.1983, p. 1.

      (2)  JO L 243, 27.9.2003, p. 1.

      (3)  JO L 8, 12.1.2001, p. 1.